CELEX: C2006/154/19
Language: el
Date: 2006-07-01 00:00:00
Title: Υπόθεση C-184/06: Προσφυγή της  18ης Απριλίου 2006  — Βασίλειο της Ισπανίας κατά Συμβουλίου της Ευρωπαϊκής Ενώσεως

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/9
            
         Προσφυγή της 18ης Απριλίου 2006 — Βασίλειο της Ισπανίας κατά Συμβουλίου της Ευρωπαϊκής Ενώσεως
   (Υπόθεση C-184/06)
   (2006/C 154/19)
   Γλώσσα διαδικασίας: η ισπανική
   Διάδικοι
   
      Προσφεύγον: Βασίλειο της Ισπανίας (εκπρόσωπος: N. Díaz Abad)
   
      Καθού: Συμβούλιο της Ευρωπαϊκής Ενώσεως
   Αιτήματα του προσφεύγοντος
   
               —
            
            
               Ακύρωση του κανονισμού (ΕΚ) 51/2006 του Συμβουλίου, της 22ας Δεκεμβρίου 2005 (1), περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων, στο μέτρο που δεν χορηγούνται συγκεκριμένες ποσοστώσεις για τα ισπανικά σκάφη στα κοινοτικά ύδατα της Βόρειας Θάλασσας και της Βαλτικής·
            
         
               —
            
            
               Καταδίκη του Συμβουλίου της Ευρωπαϊκής Ενώσεως στα δικαστικά έξοδα.
            
         Λόγοι ακυρώσεως και κύρια επιχειρήματα
   1.   Παραβίαση της αρχής της απαγορεύσεως των διακρίσεων
   Το Βασίλειο της Ισπανίας ισχυρίζεται ότι, στο μέτρο που ο προσβαλλόμενος κανονισμός δεν χορήγησε στην Ισπανία ποσοστώσεις στα κοινοτικά ύδατα της Βόρειας Θάλασσας και της Βαλτικής παραβιάζεται η αρχή της απαγορεύσεως των διακρίσεων και ότι, μετά τη λήξη της μεταβατικής περιόδου που προβλέπεται από την Πράξη Προσχωρήσεως, αναγνωρίζεται στα λοιπά κράτη μέλη το δικαίωμα προσβάσεως στα ύδατα αυτά και στους σχετικούς πόρους, ενώ στο Βασίλειο της Ισπανίας αναγνωρίζεται μόνον το δικαίωμα προσβάσεως στα ύδατα.
   2.   Εσφαλμένη ερμηνεία της Πράξεως Προσχωρήσεως της Ισπανίας
   Στην Πράξη Προσχωρήσεως, στο πλαίσιο της ρυθμίσεως της μεταβατικής περιόδου της Ισπανίας όσον αφορά το ζήτημα της αλιείας, δεν γίνεται διάκριση μεταξύ προσβάσεως στα ύδατα και προσβάσεως στους σχετικούς πόρους. Κατά τα λοιπά, οι διατάξεις της Πράξεως Προσχωρήσεως πρέπει να ερμηνεύονται σύμφωνα με το σχετικό πλαίσιο και σκοπό.
   3.   Παράβαση του άρθρου 20, παράγραφος 2, του κανονισμού 2371/2002 (2)
   
   Υφίσταται παράβαση των ανωτέρω διατάξεων καθώς δεν έχουν χορηγηθεί στην Ισπανία ποσοστώσεις που αποτελούν νέες αλιευτικές δυνατότητες και κατανεμήθηκαν για πρώτη φόρα μετά το πέρας της προβλεπομένης στην Πράξη Προσχωρήσεως μεταβατικής περιόδου.
   
      (1)  ΕΕ L 16, της 20.1.2006, σ. 1.
   
      (2)  Κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (ΕΕ L 358, σ. 59)